Komission asetus (ETY) N:o 1429/92, annettu 26 päivänä toukokuuta 1992, oliiviöljyn ja uutetun oliiviöljyn ominaisuuksista sekä niihin liittyvistä määritysmenetelmistä annetun asetuksen (ETY) N:o 2568/91 muuttamisesta



Virallinen lehti nro L 150 , 02/06/1992 s. 0017 - 0020

Suomenk. erityispainos Alue 3 Nide 42 s. 0093

Ruotsink. erityispainos Alue 3 Nide 42 s. 0093



KOMISSION ASETUS (ETY) N:o 1429/92, annettu 26 päivänä toukokuuta 1992, oliiviöljyn ja uutetun oliiviöljyn ominaisuuksista sekä niihin liittyvistä määritysmenetelmistä annetun asetuksen (ETY) N:o 2568/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 356/92(2), ja erityisesti sen 35 a artiklan, sekä katsoo, että ottaen huomioon tutkimuksen kehityksen olisi täydennettävä oliiviöljyn ominaisuuksia, sellaisena kuin ne on määritelty komission asetuksessa (ETY) N:o 2568/91(3), sellaisena kuin se on muutettuna asetuksella (ETY) N:o 3682/91(4), jotta kaupan pidettävien tuotteiden puhtaus voitaisiin paremmin taata ja voitaisiin säätää niihin liittyvästä määritysmenetelmästä, ennen tämän asetuksen voimaantuloa pakatulle öljylle on suotavaa säätää rajoitettu myyntiaika, jotta kaupalle ei aiheutuisi haittaa, tämän vuoksi asetusta (ETY) N:o 2568/91 olisi mukautettava, ja rasvojen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2568/91 liitteet tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus ei koske ennen tämän asetuksen voimaantulopäivää pakattuja ja 31 päivään lokakuuta 1992 kaupan pidettyjä oliiviöljyjä eikä uutettuja oliiviöljyjä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä toukokuuta 1992. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 39, 15.2.1992, s. 1 (3) EYVL N:o L 248, 5.9.1991, s. 1 (4) EYVL N:o L 349, 18.12.1991, s. 36 LIITE I. Korvataan liitteen I toinen taulukko seuraavalla taulukolla: >TAULUKON PAIKKA> II Lisätään liitteeseen X A: 1 Lisätään 4.1.2 kohtaan seuraavasti: "ja resoluutioluku Ir, kaavalla >NUM>a/ >DEN>b jossa: a = pienimmän piikin korkeus, mitattuna suhteessa perusviivaan, b = kahden vierekkäisen piikin muodostaman laakson alimman pisteen korkeus, mitattuna suhteessa perusviivaan." 2 Lisätään 6 kohta seuraavasti: "6 TRANS-ISOMEERIEN MÄÄRITYKSEN ERITYISTAPAUS Rasvahappojen, joiden hiiliatomien lukumäärä on 10 24, trans-isomeerien pitoisuus voidaan määrittää erottamalla metyyliesterit käyttäen kapillaarikromatografisia kolonneja, joilla on tietty polaarisuus. 6.1 Piioksidista tehty kapillaarikolonni, sisähalkaisija 0,25 0,32 mm ja pituus 50 m, varustettu syanopropysilikonipinnoitteella, jonka paksuus on 0,1 0,3 ìm (tyyppi SP 2340, tyyppi SP 2380, C. P. sil 88, Silor 10 ja vastaavat tyypit). 6.2 Metyyliesterit esikäsitellään liitteessä X B esitetyn menetelmän B mukaisesti. Rasva-aineet, joiden vapaa happoisuus on yli 3 %, on ensin neutraloitava liitteessä VII olevan 6.1 kohdan mukaisesti. 6.3 Työskentelyolosuhteet kaasukromatografiaa varten ovat kokonaisuudessaan seuraavat: - kolonnin lämpötila: ohjelmoitu 150 °C:n ja 230 °C:n välille (esimerkiksi 165 °C 15 minuutin ajan, minkä jälkeen lämpötilaa nostetaan 5 °C minuutissa, kunnes lämpötila on 200 °C), - injektorin lämpötila: 250 °C, jos käytetään jakajainjektorijärjestelmää, tai sama kuin kolonnin alkulämpötila, jos käytetään on column -järjestelmää. - detektorin lämpötila: 260 °C, - kantajakaasun (heliumia ja vetyä) virtausnopeus: 1,2 ml/min. Ruiskutetun määrän on oltava sellainen, että käytetyissä herkkyysolosuhteissa arakidonihapon metyyliesteriä vastaavan piikin korkeus on vähintään 20 % asteikon alarajasta. 6.4 Eri metyyliesterit tunnistetaan retentioaikojen perusteella: metyyliestereiden retentioaikoja verrataan vertailuseosten vastaaviin retentioaikoihin (kuten 2.3 kohdassa esitetään). "Trans"-rasvahappojen esterit eluoidaan ennen vastaavia "cis"-isomeerejä. Kuvassa 2 on esimerkki kromatogrammista. >VIITTAUS KAAVIOON> Kuva 2 Kaasukromatogrammi, joka kuvaa rasvahappojen trans-isomeerien määritystä kapillaarikolonnin avulla 6.5 Kolonnin 4.1.2 kohdan mukaisesti määritetyn tehokkuuden on oltava sellainen, että se sallii tiettyjen kriittisten parien erottamisen, esimerkiksi parin, joka muodostuu oleiinihapon piikistä ja transoleiinihappojen massiivista, trans C 18:1/cis C 18:1, siten, että resoluutioluku on suurempi kuin 2. 6.6 Eri "trans"-rasvahappojen prosenttiosuus lasketaan niihin liittyvän piikin pinta-alan ja kaikkien mukana olevien piikkien yhteenlasketun pinta-alan välisen suhteen perusteella. Seuraavien rasvahappojen prosenttiosuudet on otettava huomioon: - 18-atomiset "trans"-hapot (T 18:1), jotka sisältyvät tämän asetuksen liitteessä I transoleiini-isomeerien yhteismäärään, - oktadekadieeniset "cis-trans"- ja "trans-cis" -hapot [(CT/TC) 18:2], jotka sisältyvät tämän asetuksen liitteessä I translinoli-isomeerien yhteismäärään. - oktadekatrieeniset "trans-cis-trans"-, "cis-cis-trans"-, "cis-trans-cis-" ja "trans-cis-cis" -hapot [(TCT + CCT + CTC + TCC) 18:3], jotka sisältyvät tämän asetuksen liitteessä I translinoleeni-isomeerien yhteismäärään. Huom. 8: Tämän menetelmän erityisominaisuudet huomioon ottaen tulokset annetaan kahden desimaalin tarkkuudella." 3) Nykyinen 6 ja 7 kohta muuttuvat vastaavasti 7 ja 8 kohdaksi.